พอดีบ้านผมมีสัตว์เลี้ยก็คือหมาครับเเล้วก็ไม่ได้ฉีดวัคซีนด้วยจึงเมื่อวานนี้สุนัขสะบัดน้ำใส่ผมน่าจะโดนบริเวณที่มดกัดด้วยครับจึงอยากจะถามว่าถ้าสุนัขผมเป็นบ้าเเล้วจะบัดน้ำประปาใส่บริเวณที่ผมโดนมดกัดจะติดเชื้อไหมเเละผมต้องไปฉีดวัคซีนป้องกันโรคพิษสุนัขบ้าไหม อีกเรื่องคือวันนี้ผมไปวัดวัดมีสุนัขเยอะมากอยากทราบว่าถ้าหมาในวัดเป็นโรคแล้วผิวหนังตรงเท้าผมลอกถ้าผมเดินเหยียบพื้นดินพื้นซีเม็นมีโอกาศติดเชื้อไหมครับ
สวัสดีค่ะ ช่องทางการรับเชื้อโรคพิษสุนัขบ้านั้น มีดังนี้-ถูกข่วนหรือกัดโดยตรง มีเลือดออกจากแผล-สัตว์มาเลียตรงแผล หรือมาเลียปาก-กินเนื้อสัตว์ดิบ-แผลไปโดนเนื้อหรือเลือดสดๆของสัตว์ดังนั้นการที่สุนัขสะบัดน้ำประปาที่ติดตัวมันภายนอกมาโดนเราหรือไปสัมผัสพื้นเดียวกับสุนัขนั้น แทบจะไม่มีโอกาสรับเชื้อได้เลย คือเหมือนกับว่าเราไม่ได้สัมผัสสารคัดหลั่งมันโดยตรง อีกทั้งถ้าเป็นแผลแค่มดกัดหรือแผลถลอกน่าจะเป็นแผลเล็กมาก ไม่ได้เพิ่มโอกาสรับเชื้อแต่อย่างใดจึงไม่ต้องกังวลมากจนเกินไปในตอนนี้ แต่หากสัมผัสกับสุนัขดังช่องทางที่กล่าวไป หรือสัตว์มาเลียตรงแผลเปิด อันนี้ควรจะไปฉีดวัคซีนหรือกระตุ้นวัคซีนกรณีเคยฉีดมาแล้ว การกระตุ้นวัคซีนนั้น ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วันค่ะ